கோனட் தீவு

கோனட் தீவு (மலாய்: Pulau Konet; ஆங்கிலம்: Konet Island) என்பது மலேசியா, மலாக்கா மாநிலத்தில், மலாக்கா நீரிணையில் அமைந்து உள்ள ஒரு தீவு. 

அலோர் காஜா மாவட்டத்தைச் சேர்ந்த கோலா சுங்கை பாருவில் (Kuala Sungai Baru) உள்ள தெலுக் கோங் (Telok Gong) கடற்கரையில் இருந்து 100 மீட்டர் தொலைவில் அமைந்துள்ளது.

பொது

கோலா சுங்கை பாரு ஒரு மீன்பிடி கிராமமாகும். மலாக்கா மாநகரில் இருந்து 15 கி.மீ. தொலைவில், கோலா லிங்கி மற்றும் பெங்காலான் பாலாக் (Pengkalan Balak) எனும் இடங்களுக்கு நடுவில் உள்ளது.

இந்தத் தீவு ஒரு கடல்மேல் நடைபாதை மூலமாக பிரதான நிலப்பகுதியுடன் இணைக்கப்பட்டு உள்ளது. கடல்பெருக்கு இல்லாத காலங்களில் இந்தத் தீவிற்கு நடந்தே செல்ல முடியும்.

கோனட் தீவு, ஓராங் பூனியான் (Orang bunian) என்று அழைக்கப்படும் குட்டிச் சாத்தான்களின் வீடு என்றும் நம்பப் படுகிறது.

மேற்கோள்கள்

மேலும் காண்க
 புலாவ் பெசார், மலாக்கா
 மலாக்கா தீவு

தீவுகள்
மலேசியாவின் தீவுகள்‎
மலாக்கா